**Τίτλος Σεναρίου:** The National Portrait Gallery in London- An Exhibit of Queen Elizabeth I

**Όνομα:** Παρασκευή

**Επίθετο:** Φίλη

**Μάθημα/Γλώσσα:** Αγγλικά

**Ομάδα/Στόχος (Βαθμίδα Εκπαίδευσης και Τάξη):** Λύκειο, Α' Γενικού Λυκείου

**Ομάδα/Στόχος (Επίπεδο Γλωσσομάθειας):** Β1+

**Διάρκεια Σεναρίου σε διδακτικές ώρες:** 2

Θέμα/αντικείμενο διδασκαλίας: Passive Voice, new vocabulary

**Λέξεις κλειδιά:** The National Portrait Gallery, Queen Elizabeth I

**Τέχνες που εμπλέκονται:** Εικαστικά

**Διδακτικό εγχειρίδιο (αν χρησιμοποιείται):** Το διδακτικό σενάριο δύναται να ενταχθεί μεταξύ των κεφαλαίων 4 και 5 του βιβλίου ΙΕΠ Αγγλικά 1 για την Α' Τάξη του ΓΕ.Λ., Έκδοση 2018.

**Διδακτικοί στόχοι:**• Να μάθουν νέο λεξιλόγιο σχετικά με το θέμα και να το χρησιμοποιήσουν προφορικά (πρόσληψη και παραγωγή για την περιγραφή ενός πίνακα). • Να εξασκηθούν στον κριτικό σχολιασμό σχετικά με το αντικείμενο του πίνακα και τα ιστορικά γεγονότα που το περιβάλλουν. • Να αποκτήσουν μερική-αποσπασματική γνώση της ιστορίας της Αγγλίας ως μίας χώρας της γλώσσας που διδάσκονται. Συμπληρωματικά, να συνδέσουν καλλιτεχνικά δημιουργήματα με σημαντικά πρόσωπα και γεγονότα της Ελισαβετιανής εποχής. • Να αναζητούν πληροφορίες σχετικά με το θέμα, να αποσπούν το βασικό νόημά τους με κριτική σκέψη και να συνθέτουν ένα νέο κείμενο-έργο ομαδοσυνεργατικά. Επιπλέον, να εκτεθούν στη δημιουργία ενός «λεξοκαλλιτεχνήματος» (wordart). • Να θυμηθούν το γραμματικό φαινόμενο της Παθητικής Φωνής (στον Απλό Ενεστώτα), να το εντοπίσουν και να εξασκηθούν σε αυτό. • Να εξασκηθούν στον γραπτό και προφορικό λόγο στα Αγγλικά. • Να εξασκηθούν στην περιήγηση σε έναν ιστότοπο μουσείου.

**Μέθοδοι διδασκαλίας:** Ομαδοσυνεργατική μέθοδος εργασίας μαθητών Συνδυασμός μετωπικής, βιωματικής και διδασκαλίας με χρήση ΤΠΕ

**Διαθεματικότητα:**Αγγλικά Ιστορία Τέχνης Ευρωπαϊκή Ιστορία Πληροφορική Καλλιτεχνικά-Εικαστικά

**Φάση 1 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών/μαθητριών):** 1η Διδακτική Ώρα (45 λεπτά) Στο εργαστήριο πληροφορικής οι μαθητές βλέπουν στον βιντεοπροβολέα τον ακόλουθο σύνδεσμο: https://www.npg.org.uk/collections/search/portrait/mw02070/Queen-Elizabeth-I?LinkID=mp01452&wPage=0&role=sit&rNo=12 Απαντούν αρχικά σε προφορικές ερωτήσεις: What can you see in this painting? // Can you describe its content? // Who is depicted in it? // What do you know about her? // What special event do you think the portrait shows? // Are there any reasons to believe that she is a queen? etc… Αφού απαντήσουν προχωράμε παρακάτω, όπου υπάρχει περιγραφή του πίνακα (This portrait). Γίνεται προφορική ανάγνωση από μαθητή/τρια και κατανόηση κειμένου. Ακολουθεί και πάλι προφορική ανάγνωση (ομαδικά από τον βιντεοπροβολέα) του μεθεπόμενου κειμένου (Events of 1600). Σε αυτό το κείμενο οι μαθητές εξασκούνται στην κατανόηση κειμένου και εντοπίζουν και γράφουν στο Φύλλο Εργασίας τους τύπους της Παθητικής φωνής (τον Απλό Ενεστώτα). Ακολουθεί επεξήγηση από τη διδάσκουσα και βασική υπενθύμιση της θεωρίας για την Παθητική Φωνή στον Ενεστώτα αλλά και τους υπόλοιπους χρόνους-τύπους της Παθητικής Φωνής. Οι μαθητές χωρίζονται ανά 5-6 σε ομάδες. Κάθε ομάδα αντιστοιχεί σε έναν υπολογιστή. 4 ως 5 Η/Υ είναι ανοιχτοί και έχουν στην πρώτη καρτέλα τον σύνδεσμο του μουσείου και στη δεύτερη καρτέλα τον εξής σύνδεσμο: https://www.ego4u.com/en/cram-up/grammar/passive/exercises?simple-present. Οι μαθητές ανά ομάδες λύνουν αυτή την άσκηση γραμματικής στην Παθητική Φωνή και ανατροφοδοτούνται από τον ιστότοπο για τα λάθη τους. Η διδάσκουσα λειτουργεί επεξηγηματικά και καθοδηγητικά περιφερόμενη στις ομάδες.

**Φάση 2 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** 2η Διδακτική Ώρα (45 λεπτά) Οι μαθητές χρησιμοποιούν το Φύλλο Εργασίας με αντίστοιχη γραμματική άσκηση, κατά την οποία οι μαθητές μετατρέπουν από Ενεργητική Φωνή σε Παθητική Φωνή ή αντίστροφα τρεις (3) προτάσεις της επιλογής τους από τα διαβασμένα κείμενα της προφορικής άσκησης κατά την προηγούμενη διδακτική ώρα, τα οποία προβάλλονται εκ νέου στον βιντεοπροβολέα. Η άσκηση γίνεται από τις ήδη δημιουργημένες ομάδες και οι προτάσεις διαβάζονται στην ολομέλεια. Αναμένεται ότι κάποιοι έχουν επιλέξει τις ίδιες. Στην περίπτωση που κάποιες ομάδες δεν προλάβουν να ολοκληρώσουν τη διαδικτυακή γραμματική άσκηση της προηγούμενης διδακτικής ώρας, ξεκινούν με τη δραστηριότητα αυτή και αφού την ολοκληρώσουν προχωρούν στην άσκηση του Φύλλου Εργασίας της δεύτερης διδακτικής ώρας. Οι μαθητές επανέρχονται στην πρώτη καρτέλα και πατούν τον υπερσύνδεσμο στο όνομα της Ελισάβετ, όπως υπάρχει στον ιστότοπο του μουσείου. Η άσκηση που πρέπει να κάνουν ομαδικά είναι να βρουν τρεις-πέντε (3-5) βασικές πληροφορίες για την Ελισάβετ (εάν επιθυμούν μπορούν να αντλήσουν πληροφορίες και από άλλους ιστότοπους, που αναζητούν με δική τους πρωτοβουλία) και με βάση τα αποτελέσματα να τις συνθέσουν σε ένα σύντομο κείμενο και να δημιουργήσουν ένα ομαδικό συννεφόλεξο από τον ιστότοπο https://wordart.com, το οποίο μπορούν είτε να κοινοποιήσουν στο e-mail της καθηγήτριας μέσω της επιλογής /share/ είτε να το κατεβάσουν στον Η/Υ (ώστε να το αποθηκεύσουν σε εξωτερική κάρτα μνήμης που τους παρέχει η καθηγήτρια). Επειδή κάποιες ομάδες ολοκληρώνουν την εργασία νωρίτερα και άλλες αργότερα, η καθηγήτρια δίνει ως δεύτερη λέξη-κλειδί το όνομα William Shakespeare για αναζήτηση πίνακα του συγγραφέα στον ιστότοπο του μουσείου, προκειμένου να δημιουργηθεί ένα δεύτερο ομαδικό wordart εφαρμόζοντας την ίδια διαδικασία. Τα κείμενα δίνονται στο τέλος του Φύλλου Εργασίας. Ζητείται ως άσκηση για το σπίτι η αναζήτηση πέντε (5) λέξεων από τα κείμενα που μελετήθηκαν, στον ιστότοπο www.wordreference.com.

**Φάση 3 (Χρονική διάρκεια,  βήματα διδασκαλίας, δραστηριότητες, ρόλος εκπαιδευτικού,  μαθητών):** Δεν προβλέπεται και δεν πραγματοποιήθηκε 3η φάση. Δυνητικά, κατά την τρίτη (επόμενη) διδακτική ώρα οι μαθητές κάνουν ανάγνωση στην ολομέλεια τις λέξεις που είχαν για εργασία στο σπίτι (wordreference). Επιπλέον, δίνεται ανατροφοδότηση από τους μαθητές στην καθηγήτρια για την εμπειρία τους από τη συμμετοχή τους στο διδακτικό σενάριο- δραστηριότητα.